เตือน ทองคำยัดไส้ ระบาดหนัก หลังราคาตลาดโลกพุ่งสูงสุดรอบ 8 ปี
สถาบันอัญมณีฯ เตือน ทองคำยัดไส้ ระบาดหนัก มิจฉาชีพหลอกขายไปทั่วโลก หลังราคาทองในตลาดโลกพุ่งสูงสุดรอบ 8 ปี แฉเอาโลหะอื่นชุบทอง แล้วมาหลอกขาย แนะซื้อจากร้านที่น่าเชื่อถือนางดวงกมล เจียมบุตร ผู้อำนวยการสถาบันวิจัยและพัฒนาอัญมณีและเครื่องประดับแห่งชาติ (องค์การมหาชน) หรือ จีไอที เปิดเผยว่า เมื่อเร็วๆ นี้ ตลาดทองคำในต่างประเทศประสบปัญหา ทองคำยัดไส้ หรือ ทองคำแท่งปลอม โดยมีผู้หัวใสบางรายนำทองคำมาสอดไส้โลหะอื่นๆ เช่น ทองแดง ตะกั่ว เพื่อหลอกขายเป็นทองคำบริสุทธิ์ เพราะปัจจุบันราคาทองคำพุ่งสูงขึ้นอย่างต่อเนื่อง และทำสถิติสูงสุดในรอบ 8 ปี ทำให้มีการฉวยโอกาสนำทองคำปลอมมาหลอกขายในรูปแบบต่างๆ จนส่งผลกระทบต่อตลาดทองคำสำหรับในไทย มีการตรวจสอบพบว่ามีร้านค้าออนไลน์ หรือพวกมิจฉาชีพ ฉวยโอกาสในช่วงราคาทองคำสูงขึ้น มีพฤติกรรมหลอกขายทองคำยัดไส้ในรูปแบบต่างๆ ทั้งทองรูปพรรณ ทองคำแท่ง เพราะปัจจุบันประชาชนมีความต้องการซื้อทองคำเพิ่มขึ้น ทั้งการซื้อเก็บเพื่อสะสมเป็นทรัพย์สิน การซื้อใช้เพื่อแสดงฐานะ การซื้อเก็บไว้เป็นมรดกตกทอดให้กับลูกหลานในอนาคต หรือการซื้อเพื่อเก็งกำไร จึงทำให้มีคนฉวยโอกาสเกิดขึ้นการตรวจสอบทองคำปลอมยัดไส้ หากดูด้วยตาเปล่า ไม่สามารถตรวจสอบได้ เพราะใช้ทองคำจริงมาหุ้มโลหะอื่นที่อยู่ข้างในอย่าง ตะกั่ว หรือทองแดง ที่มีน้ำหนักใกล้เคียงกับทองคำ หรือหากเป็นร้านขายทองคำ จะใช้การตะไบเข้าไปในเนื้อทองคำเพื่อเช็กดูว่ามีการสอดไส้หรือไม่ แต่หากหุ้มหนาๆ การตะไบก็ไม่สามารถตรวจสอบได้เช่นเดียวกัน เพราะร้านทองจะตะไบเข้าไปในเนื้อทองเพียงเล็กน้อยเพื่อไม่ให้เสียเนื้อทอง นางดวงกมล กล่าวนางดวงกมล กล่าวว่า จีไอที จึงขอแนะนำประชาชน ก่อนที่จะเลือกซื้อทองคำ ขอให้พิจารณาอย่างรอบคอบ โดยให้ซื้อจากร้านค้าที่เป็นที่รู้จัก มีมาตรฐาน หรือซื้อจากร้านค้าที่ได้รับตราสัญลักษณ์ ซื้อด้วยความมั่นใจ (Buy With Confidence - BWC) เพราะเป็นร้านค้าที่ได้รับการรับรองแล้วว่าขายสินค้าคุณภาพตรงตามมาตรฐาน และขอให้สังเกตตราสัญลักษณ์ Hallmark ซึ่งเป็นตราประทับที่บอกมาตรฐานความบริสุทธิ์ของโลหะมีค่า เพื่อป้องกันการถูกหลอกลวงนอกจากนี้ หากต้องการตรวจสอบเชิงลึก ขอให้นำไปตรวจสอบหาค่าความบริสุทธิ์ของทองคำได้ที่ห้องปฏิบัติการ (แล็บ) ที่น่าเชื่อถือ หรือจะมาตรวจสอบที่จีไอทีก็ได้ เพราะมีเทคโนโลยีที่ทันสมัย สามารถตรวจสอบได้อย่างชัดเจนว่าเป็นทองคำแท้หรือทองคำปลอม ด้วยการใช้คลื่นอัลตราโซนิคที่ไม่ทำลายชิ้นงาน แต่หากไปตรวจสอบที่ห้องปฏิบัติการขนาดเล็ก เครื่องมืออาจไม่ได้มาตรฐาน ก็อาจไม่สามารถตรวจสอบได้.เปรียบเทียบราคาทองทุกร้าน >>> คลิกที่นี่
สถาบันอัญมณีฯ เตือน ทองคำยัดไส้ ระบาดหนัก มิจฉาชีพหลอกขายไปทั่วโลก หลังราคาทองในตลาดโลกพุ่งสูงสุดรอบ 8 ปี แฉเอาโลหะอื่นชุบทอง แล้วมาหลอกขาย แนะซื้อจากร้านที่น่าเชื่อถือ
ทอง,ทองคำ,ราคาทอง,ทองแท่ง,หลอกขายทอง,ทองยัดไส้,จีไอที,อัปเดตทองคำ